**รายงานการประชุมสภาองค์การบริหารส่วนตำบลศรีสุข**

**สมัยสามัญ สมัยที่ 4 / 2562 ครั้งที่ 1 ประจำปี พ.ศ.2562**

**วันที่ 15 เดือน ตุลาคม พ.ศ. 2562 เวลา 09.30 น.**

**ณ ห้องประชุมองค์การบริหารส่วนตำบลศรีสุข**

**ผู้มาประชุม**

|  |  |  |  |  |
| --- | --- | --- | --- | --- |
| **ลำดับที่** | **ชื่อ - สกุล** | **ตำแหน่ง** | **ลายมือชื่อ** | **หมายเหตุ** |
| 1 | นายสมเกียรติ บุญไทย | ประธานสภา อบต. | สมเกียรติ บุญไทย |  |
| 2 | นายอำนวย นิลทัย | รองประธานสภา อบต. | อำนวย นิลทัย |  |
| 3 | นายปรึกษ์ ทองคำ | สมาชิก อบต. หมู่ที่ 1 | ปรึกษ์ ทองคำ |  |
| 4 | นายมิตร บุญโต | สมาชิก อบต. หมู่ที่ 2 | - | ลาป่วย |
| 5 | นายบัญชา จันดากุล | สมาชิก อบต. หมู่ที่ 2 | บัญชา จันดากุล |  |
| 6 | นายประดิษฐ์ คำหาญ | สมาชิก อบต. หมู่ที่ 3 | ประดิษฐ์ คำหาญ |  |
| 7 | นายยงค์ คำหาญ | สมาชิก อบต. หมู่ที่ 3 | ยงค์ คำหาญ |  |
| 8 | นายสมเกียรติ สมัญญา | สมาชิก อบต. หมู่ที่ 4 | สมเกียรติ สมัญญา |  |
| 9 | นายอดิศักดิ์ บุญทูล | สมาชิก อบต. หมู่ที่ 5 | อดิศักดิ์ บุญทูล |  |
| 10 | นายสมยง บุญทูล | สมาชิก อบต. หมู่ที่ 5 | สมยง บุญทูล |  |
| 11 | นายประสพ บุญสม | สมาชิก อบต. หมู่ที่ 6 | ประสพ บุญสม |  |
| 12 | นายฉัตร ไตรพรม | สมาชิก อบต. หมู่ที่ 6 | ฉัตร ไตรพรม |  |
| 13 | นายสุบิน นิลทัย | สมาชิก อบต. หมู่ที่ 7 | สุบิน นิลทัย |  |
| 14 | นายเชิดชัย สุขเมือง | สมาชิก อบต. หมู่ที่ 7 | เชิดชัย สุขเมือง |  |
| 15 | นายแสวง กฤษวี | สมาชิก อบต. หมู่ที่ 8 | แสวง กฤษวี |  |
| 16 | นางชุติกาญจน์ คงสุข | เลขานุการสภา อบต. | ชุติกาญจน์ คงสุข |  |

**ผู้เข้าร่วมประชุม**

|  |  |  |  |  |
| --- | --- | --- | --- | --- |
| **ลำดับที่** | **ชื่อ - สกุล** | **ตำแหน่ง** | **ลายมือชื่อ** | **หมายเหตุ** |
| 1 | นายบุญเชบ ทองคำ | นายก อบต. | บุญเชบ ทองคำ |  |
| 2 | นายสมพร บุญทูล | รองนายก อบต. | สมพร บุญทูล |  |
| 3 | นางสมพงษ์ จันดากุล | รองนายก อบต. | สมพงษ์ จันดากุล |  |
| 4 | นายภัทรวิทย์ สุมาลุย์ | เลขานุการนายก อบต. | ภัทรวิทย์ สุมาลุย์ |  |
| 5 | นางอุดม กำมนาฎ | ครูโรงเรียนศรีสุขวิทยา | อุดม กำมนาฎ |  |
| 6 | นายเชิญ ไตรพรม | ผู้ใหญ่บ้านสะแบะ | เชิญ ไตรพรม |  |
| 7 | นางสกุณี จันนอ | ผู้ช่วยผู้ใหญ่บ้านหนองเกาะ | สกุณี จันนอ |  |
| 8 | นายวิโชติ ผ้าผิวดี | ผอ.รพ.สต.ศรีสุข | วิโชติ ผ้าผิวดี |  |
| 9 | นางสายสมร ธรรมสัตย์ | ผู้อำนวยการกองคลัง | สายสมร ธรรมสัตย์ |  |
| 10 | นางจินตรา ทองคำ | ครูชำนาญการ | จินตรา ทองคำ |  |
| 11 | นางชวัลลักษณ์ แสนเลิศ | ครูชำนาญการ | ชวัลลักษณ์ แสนเลิศ |  |
| 12 | นายประวิทย์ เลาเลิศ | เจ้าพนักงานธุรการปฏิบัติงาน | ประวิทย์ เลาเลิศ |  |
| 13 | นางธัญญารัตน์ โลนุช | นักทรัพยากรบุคคลชำนาญการ | ธัญญารัตน์ โลนุช |  |
| 14 | นางสาวสิรินันท์ จินพละ | คนงานทั่วไป(งานธุรการ) | สิรินันท์ จินพละ |  |
| 15 | นางสาวณวรรณ์ศา คำหาญ | ครูชำนาญการ | ณวรรณ์ศา คำหาญ |  |
| 16 | นางสาวณัฐพร สวัสดี | ผู้ช่วยผู้ใหญ่บ้านขาม | ณัฐพร สวัสดี |  |
| 17 | สิบตรีณฤทธิ์ ผลเจริญ | หัวหน้าสำนักปลัด | ณฤทธิ์ ผลเจริญ |  |
| 18 | นายทองบุญ สินสุพรรณ์ | ผู้ใหญ่บ้านหนองสระ | ทองบุญ สินสุพรรณ์ |  |
| 19 | นายศิริวัฒน์ สมัญญา | พนักงานขับรถยนต์ | ศิริวัฒน์ สมัญญา |  |
| 20 | จ่าเอกชวัลวิทย์ กองณรงค์ | เจ้าพนักงานป้องกันฯชำนาญงาน | ชวัลวิทย์ กองณรงค์ |  |
| 21 | นางสาวอภิษฐา มีชารี | คนงานทั่วไป | อภิษฐา มีชารี |  |
| 22 | นางญาณิศา สุระถาวร | นักวิเคราะห์นโยบายและแผนชำนาญการ | ญาณิศา สุระถาวร |  |
| 23 | นางสาวนนลณีย์ เจือจันทร์ | นักพัฒนาชุมชนชำนาญการ | นนลณีย์ เจือจันทร์ |  |
| 24 | นางกฤติยา มณีล้ำ | ผู้ช่วยเจ้าพนักงานการเงินและบัญชี | กฤติยา มณีล้ำ |  |
| 25 | นางสาวจิตรา สมัญญา | คนงานทั่วไป | จิตรา สมัญญา |  |
| 26 | นางสารินี กนกฉันท์ | แม่บ้าน | สารินี กนกฉันท์ |  |

**เริ่มประชุม เวลา 09.30 น.**

เมื่อถึงเวลานัดประชุม นางชุติกาญจน์ คงสุข เลขานุการสภาฯได้เชิญสมาชิกสภาฯองค์การบริหารส่วนตำบลศรีสุขเข้าห้องประชุมและตรวจสอบจำนวนผู้มาประชุมเมื่อครบองค์ประชุมแล้วได้เชิญ นายสมเกียรติ บุญไทย จุดธูปเทียน บูชาพระรัตนตรัย และทำหน้าที่ประธานในที่ประชุมและดำเนินการประชุมตามระเบียบวาระ ดังนี้

**ระเบียบวาระที่ 1 เรื่องประธานแจ้งให้ที่ประชุมทราบ**

- ไม่มี -

**ระเบียบวาระที่ 2** **เรื่องรับรองรายงานการประชุมครั้งที่แล้ว**

- การพิจารณารับรองรายงานการประชุมสภาฯ สมัยสามัญ สมัยที่ 3/2562 ครั้งที่ 2 เมื่อวันที่ 15 เดือน สิงหาคม พ.ศ. 2562

ประธานสภาฯ ให้สมาชิกสภาองค์การบริหารส่วนตำบลศรีสุขตรวจสอบบันทึกรายงานการประชุมสภา สมัยสามัญ สมัยที่ 3/2562 ครั้งที่ 2 เมื่อวันที่ 15 เดือน สิงหาคม พ.ศ. 2562

และขอมติในที่ประชุม

ที่ประชุม มติที่ประชุมรับรองเป็นเอกฉันท์

**ระเบียบวาระที่ 3** **เรื่องสืบเนื่องจากการประชุมครั้งที่แล้ว**

- ไม่มี -

**ระเบียบวาระที่ 4** **เรื่องเสนอเพื่อทราบ**

**- รายงานรายรับ –จ่ายเงินงบประมาณขององค์การบริหารส่วนตำบลศรีสุข ณ วันที่ 30 กันยายน 2562**

**ประธานสภา อบต.** เรื่องแรกที่จะแจ้งให้ทุกท่านได้รับทราบ คือ รายงานรายรับ-รายจ่ายเงินงบประมาณตามข้อบัญญัติงบประมาณรายจ่ายประจำปีงบประมาณ 2562 ณ วันที่ 30 กันยายน 2562 ขอเชิญผู้อำนวยการกองคลังได้ชี้แจงให้ทุกท่านได้รับทราบ

**ผู้อำนวยการกองคลัง** เรียนท่านประธานสภาที่เคารพและท่านสมาชิกทุกท่าน วันนี้กองคลังขอรายงานรายรับ-รายจ่ายเงินงบประมาณตามข้อบัญญัติงบประมาณรายจ่ายประจำปีงบประมาณ 2562 ณ วันที่ 30 กันยายน 2562 ขอองค์การบริหารส่วนตำบลศรีสุข เพื่อแจ้งให้ที่ประชุมทราบดังต่อไปนี้

**(รายละเอียดแนบท้ายบันทึกฉบับนี้)**

**ประธานสภา อบต.** สำหรับรายละเอียดผู้อำนวยการกองคลังได้ชี้แจงไปแล้ว

มีสมาชิกท่านใดสงสัยจะสอบถามเพิ่มเติม ขอเชิญครับ

**- รายงานผลการติดตามและประเมินผลแผนพัฒนาท้องถิ่นสี่ปี(พ.ศ.2561 – 2564) รอบเดือนตุลาคม 2562 (ระหว่างเดือนเมษายน – กันยายน 2562)**

ประธานสภา อบต. ขอเชิญนักวิเคราะห์นโยบายและแผนชำนาญการได้ชี้แจง รายงานผลการ

ติดตามและประเมินผลแผนพัฒนาท้องถิ่นสี่ปี(พ.ศ.2561 – 2564) รอบเดือนตุลาคม 2562 (ระหว่างเดือนเมษายน – กันยายน 2562) ให้ทุกท่านได้รับทราบ ขอเชิญครับ

นักวิเคราะห์นโยบายและแผน สืบเนื่องจากการที่องค์การบริหารส่วนตำบลได้จัดทำแผนพัฒนาท้องถิ่นสี่ปี (พ.ศ. 2561 – 2564) ไปแล้ว และปี 2562องค์การบริหารส่วนตำบลศรีสุขได้ดำเนินการตามแผนพัฒนาตำบล ดังนั้นเพื่อปฏิบัติตามระเบียบกระทรวง มหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น (ฉบับที่ 2) พ.ศ.2559 มีผลใช้บังคับ 29 กันยายน 2559 ข้อ 6 ให้องค์กรปกครองส่วนท้องถิ่น ดำเนินการติดตามและประเมินผลแผนพัฒนาท้องถิ่นอย่างน้อยปีละ 2 ครั้ง ภายในเดือน เมษายน และเดือน ตุลาคม เพื่อให้การติดตามละประเมินผลแผนพัฒนาท้องถิ่นสอดคล้องกับการใช้จ่ายงบประมาณขององค์กรปกครองส่วนท้องถิ่นเป็นไปอย่างมีประสิทธิภาพ คุ้มค่า มีความโปร่งใส และอยู่ภายใต้กรอบวินัยการเงินและการคลังที่ดี โดยรายงานผลและเสนอความเห็นซึ่งได้จากการติดตามและประเมินผลแผนพัฒนาต่อผู้บริหารท้องถิ่นเพื่อให้ผู้บริหารท้องถิ่นเสนอต่อสภาท้องถิ่นคณะกรรมการพัฒนาท้องถิ่นและประกาศผลการติดตามและประเมินผลแผนพัฒนา ในการติดตามและประเมินผลแผนพัฒนาขององค์การบริหารส่วนตำบลศรีสุข คณะกรรมการติดตามและประเมินผลแผนพัฒนาองค์การบริหารส่วนตำบลศรีสุข ได้กำหนดเครื่องมือ อุปกรณ์ สิ่งที่ใช้เป็นสื่อสำหรับการติดตามและประเมินผล เพื่อใช้ในการรวบรวมข้อมูลแผนพัฒนาที่ได้กำหนดขึ้น ซึ่งมีผลต่อการพัฒนาท้องถิ่น ข้อมูลดังกล่าวเป็นได้ทั้งข้อมูลเชิงปริมาณ และข้อมูลเชิงคุณภาพ มีความจำเป็นและสำคัญในการนำมาหาค่าและผลของประโยชน์ที่ได้รับจากแผนพัฒนา เป็นแบบสอบถาม แบบวัดคุณภาพแผน แบบติดตามและประเมินผลโครงการ สำหรับแผนพัฒนาเพื่อความสอดคล้องแบบตัวบ่งชี้การปฏิบัติงาน แบบบันทึกข้อมูล แบบรายงาน เพื่อนำไปวิเคราะห์ทางสถิติ และการหาผลสัมฤทธิ์โดยรูปแบบต่างๆที่สอดคล้องกับบริบทของท้องถิ่น โดยเครื่องมือที่ใช้ในการติดตามและประเมินผลแผนพัฒนาขององค์การบริหารส่วนตำบล ประจำปีงบประมาณ พ.ศ. 2562 รอบเดือน เมษายน พ.ศ. 2562 คือการประเมินผลในเชิงปริมาณ โดยใช้แบบการติดตามและประเมินผลแบบตัวบ่งชี้การปฏิบัติงาน (Performance Indicators) ดังนี้

(รายละเอียดแนบท้าย)

**ประธานสภา อบต.** นี่คือรายละเอียดของผลการติดตามและประเมินผลแผนพัฒนาท้องถิ่นสี่ปี ซึ่ง

ผมได้เป็นประธานในการประเมินติดตามแผนพัฒนาท้องถิ่น รายละเอียดได้ชี้แจงให้ทุกท่านได้รับทราบแล้ว มีสมาชิกท่านใดสงสัยและจะสอบถามเพิ่มเติมหรือไม่

**ที่ประชุม** รับทราบโดยทั่วกัน

**- การจัดทำแผนการดำเนินงาน ประจำปีงบประมาณ พ.ศ.2563**

ประธานสภา อบต. ขอเชิญนักวิเคราะห์นโยบายและแผนชำนาญการ ได้แจ้งรายละเอียดของการจัดทำ

แผนการดำเนินงาน ประจำปีงบประมาณ พ.ศ. 2563

นักวิเคราะห์นโยบายและแผน กระทรวงมหาดไทยได้ประกาศใช้ระเบียบกระทรวงมหาดไทยว่าด้วยการจัดทำแผนพัฒนา

ขององค์กรปกครองส่วนท้องถิ่น (ฉบับที่ 2) พ.ศ. 2559 กำหนดให้องค์กรปกครองส่วนท้องถิ่นจัดทำแผนยุทธศาสตร์ แผนพัฒนาท้องถิ่นสี่ปี และแผนการดำเนินงาน สำหรับแผนการดำเนินงานขององค์กรปกครองส่วนท้องถิ่นจะแสดงถึงรายละเอียดแผนงาน โครงการพัฒนาและกิจกรรมที่ดำเนินการจริงทั้งหมดในพื้นที่ขององค์กรปกครองส่วนท้องถิ่นประจำปีงบประมาณนั้น แผนการดำเนินงานเป็นเอกสารที่ระบุแผนงาน/ โครงการ/กิจกรรมทั้งหมดที่จะดำเนินการในปีงบประมาณนั้น ทำให้แนวทางในการดำเนินงานในปีงบประมาณนั้น ขององค์กรปกครองส่วนท้องถิ่นมีความชัดเจนในการปฏิบัติมากขึ้น มีการประสานและบูรณาการ การทำงานกับหน่วยงาน และการจำแนกรายละเอียดต่างๆ ของแผนงาน/โครงการในแผนดำเนินงาน จะทำให้การติดตามประเมินผล เมื่อสิ้นปีมีความสะดวกมากยิ่งขึ้น เพื่อประโยชน์แก่ประชาชนในท้องถิ่นและหน่วยงานที่เกี่ยวข้องสามารถติดตามประเมินผลและตรวจสอบการดำเนินงานตามแผน หรือการปฏิบัติงานของ อบต. ได้ องค์การบริหารส่วนตำบลศรีสุข ได้ดำเนินการตามระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น (ฉบับที่ 2)พ.ศ.2559 และได้ประกาศใช้แผนการดำเนินงาน ประจำปีงบประมาณ พ.ศ. 2563 เมื่อวันที่ 25 กันยายน 2562 เป็นที่เรียบร้อยแล้ว จึงขอแจ้งให้ที่ประชุมรับทราบโดยทั่วกัน

(รายละเอียดแนบท้ายบันทึกฉบับนี้)

**ระเบียบวาระที่ 5** **เรื่องเสนอเพื่อทราบและพิจาณา**

**- การพิจารณาหลักการแห่งร่างข้อบัญญัติองค์การบริหารส่วนตำบลศรีสุข พ.ศ.2562**

1. ข้อบัญญัติองค์การบริหารส่วนตำบลศรีสุข เรื่อง การควบคุมการเลี้ยงหรือปล่อยสุนัขและแมว พ.ศ. 2562

ประธานสภา อบต. ก่อนที่จะเข้าสู่การพิจารณาร่างข้อบัญญัติองค์การบริหารส่วนตำบลศรีสุข เรื่อง การควบคุมการเลี้ยงหรือปล่อยสุนัขและแมว พ.ศ. 2562 ขอชี้แจงว่าตามระเบียบกระทรวงมหาดไทย ว่าด้วยข้อบังคับการประชุมสภาท้องถิ่น พ.ศ.2547 แก้ไขเพิ่มเติม (ฉบับที่ 2) พ.ศ.2554 ข้อ 45 กำหนดว่า ญัตติร่างข้อบัญญัติที่ประชุมสภาท้องถิ่นต้องพิจารณาเป็นสามวาระ แต่ที่ประชุมสภาท้องถิ่นจะอนุมัติให้พิจารณาสามวาระรวดเดียวก็ได้ ในการพิจารณาสามวาระรวดเดียว ผู้บริหารท้องถิ่นหรือสมาชิกสภาท้องถิ่นจำนวนไม่น้อยกว่าหนึ่งในสามของจำนวนผู้ที่อยู่ในที่ประชุมจะเป็นผู้เสนอก็ได้ เมื่อที่ประชุมสภาท้องถิ่นอนุมัติอนุมัติให้พิจารณาสามวาระรวดเดียวแล้ว การพิจารณาวาระที่สองนั้นให้ที่ประชุมสภาท้องถิ่นเป็นกรรมการแปรญัตติเต็มสภา โดยให้ประธานในที่ประชุมเป็นประธานคณะกรรมการแปรญัตติ จึงขอสอบถามที่ประชุมว่ามีผู้ใดจะเสนอให้พิจารณาร่างข้อบัญญัติองค์การบริหารส่วนตำบลศรีสุข เรื่อง การควบคุมการเลี้ยงหรือปล่อยสุนัขและแมว พ.ศ. 2562 สามวาระรวดเดียวหรือไม่

นายฉัตร ไตรพรม ผมขอเสนอให้พิจารณาร่างข้อบัญญัติองค์การบริหารส่วนตำบลศรีสุข เรื่อง การควบคุมการเลี้ยงหรือปล่อยสุนัขและแมว พ.ศ. 2562 สามวาระรวดเดียว

ผู้รับรอง 1. นายประดิษฐ คำหาญ ส.อบต. ม.3

2. นายสุบิน นิลทัย ส.อบต. ม.7

ประธานสภา อบต. สมาชิกสภาฯท่านใดจะเสนอให้เป็นอย่างอื่นหรือไม่ (ที่ประชุมไม่มีสมาชิกสภาฯท่านใด

ประสงค์จะเสนอให้เป็นอย่างอื่นอีก) ถ้าที่ประชุมไม่มีสมาชิกสภาฯท่านใดเสนอให้เป็นอย่างอื่น ผมจะขอมติที่ประชุมสมาชิกสภาฯท่านใดเห็นชอบให้พิจารณาร่างข้อบัญญัติองค์การบริหารส่วนตำบลศรีสุข เรื่อง การควบคุมการเลี้ยงหรือปล่อยสุนัขและแมว พ.ศ. 2562 สามวาระรวดเดียว ตามที่ นายฉัตร ไตรพรม สมาชิกสภาอบต. หมู่ 6 ได้เสนอก็ขอให้ยกมือขึ้นด้วยครับ

ที่ประชุม มีสมาชิกสภาฯ ยกมือเห็นชอบให้พิจารณาร่างข้อบัญญัติองค์การบริหารส่วนตำบลศรีสุข เรื่อง การควบคุมการเลี้ยงหรือปล่อยสุนัขและแมว พ.ศ. 2562 สามวาระรวดเดียว ด้วยจำนวนเสียง 13 เสียง จากจำนวนสมาชิกสภาที่เข้าร่วมประชุมทั้งหมด 13 คน

มติที่ประชุม เห็นชอบให้พิจารณาร่างข้อบัญญัติองค์การบริหารส่วนตำบลศรีสุข เรื่อง การควบคุมการเลี้ยงหรือปล่อยสุนัขและแมว พ.ศ. 2562 สามวาระรวดเดียว ด้วยจำนวนเสียง 13 เสียง เป็นเอกฉันท์

**การพิจารณาในวาระที่หนึ่ง**

ประธานสภา อบต. ขอเชิญท่านนายกองค์การบริหารส่วนตำบลศรีสุขชี้แจงรายละเอียดต่อที่ประชุมทราบเพื่อพิจารณาว่าจะรับหลักการแห่งร่างข้อบัญญัตินี้หรือไม่

นายก อบต.ศรีสุข ข้าพเจ้าขอเสนอร่างข้อบัญญัติองค์การบริหารส่วนตำบลศรีสุข เรื่อง การควบคุมการเลี้ยงหรือปล่อยสุนัขและแมว พ.ศ. 2562 ฉบับนี้มาเพื่อให้ที่ประชุมสภาองค์กรบริหารส่วนตำบลศรีสุขได้พิจารณาในสมัยประชุมนี้ ซึ่งได้เสนอบันทึกหลักการและเหตุผลในการเสนอร่างข้อบัญญัติดังกล่าวมาแล้วด้วย ดังนี้

**หลักการ** ตามความในมาตรา 71 แห่งพระราชบัญญัติสภาตำบลและองค์การบริหารส่วนตำบล พ.ศ.2537 ซึ่งแก้ไขเพิ่มเติม โดยพระราชบัญญัติสภาตำบลและองค์การบริหารส่วนตำบล(ฉบับที่ 5) พ.ศ. 2546 ประกอบมาตรา 29 แห่งพระราชบัญญัติการสาธารณสุข พ.ศ. 2535 องค์การบริหารส่วนตำบลศรีสุข จึงได้ออกข้อบัญญัติ เรื่อง การควบคุมการเลี้ยงหรือปล่อยสุนัขและแมว พ.ศ.2562 เพื่อใช้บังคับในเขตตำบลศรีสุข อำเภอสำโรงทาบ จังหวัดสุรินทร์

**เหตุผล**

โดยที่เป็นการสมควรให้มีข้อบัญญัติว่าด้วยการควบคุมการเลี้ยงหรือปล่อยสุนัขและแมว พ.ศ.2562 เพื่อใช้บังคับในเขตตำบลศรีสุข ให้มีความเหมาะสมกับสภาวะของพื้นที่ในชุมชนและสามารถป้องกันไม่ให้เกิดปัญหาการก่อเหตุความรำคาญจากสุนัข และแมว เช่นเสียงรบกวนจากการ้องของสุนัขและแมว การขับถ่ายไม่เป็นที่ สุนัขไม่มีเจ้าของ เป็นต้น ดังนั้นเพื่อประโยชน์ในการรักษาสุขภาวะและความเป็นอยู่ที่เหมาะสมในการเลี้ยงดูหรือปล่อย และยังสามารถป้องกันอันตรายจากโรคพิษสุนัขบ้า หรือโรคระบาดที่อาจจะเกิดจากสุนัขและแมว สมควรกำหนดเขตควบคุมการเลี้ยงหรือปล่อยสุนัขและแมว จึงตราข้อบัญญัติไว้ ดังต่อไปนี้

ข้อ 1 ข้อบัญญัตินี้เรียกว่า “ข้อบัญญัติองค์การบริหารส่วนตำบลศรีสุข เรื่องการควบคุมการเลี้ยงหรือปล่อยสุนัขและแมว พ.ศ. 2562 ”

ข้อ 2 ข้อบัญญัตินี้ให้ใช้บังคับในเขตองค์การบริหารส่วนตำบลศรีสุข ตั้งแต่วันถัดจากวันประกาศไว้โดยเปิดเผย ณ สำนักงานองค์การบริหารส่วนตำบลศรีสุข แล้วเจ็ดวัน

ข้อ 3 ในกรณีที่มีข้อบัญญัติอื่นที่ขัดหรือแย้งกับข้อบัญญัติฉบับนี้ ให้ใช้ข้อบัญญัติฉบับนี้แทน

ข้อ 4 ในข้อบัญญัตินี้

“การเลี้ยงสุนัขและแมว” หมายความว่า กรรมวิธีหรือวิธีการที่จะดูแลสุนัขและแมวให้เจริญเติบโตและมีชีวิตอยู่ได้ในสถานที่เลี้ยงสัตว์

“การปล่อยสุนัขและแมว” หมายความว่า การเลี้ยงสุนัขและแมวในลักษณะที่มีการปล่อยให้อยู่นอกสถานที่เลี้ยงสัตว์ รวมทั้งการสละการครอบครองสุนัขและแมว

“สถานที่เลี้ยงสัตว์” หมายความว่า คอกสัตว์ กรงสัตว์ ที่ขังสัตว์ หรือสถานที่ในลักษณะอื่นที่ใช้ในการควบคุมสัตว์ที่เลี้ยง ทั้งนี้ให้หมายความรวมถึงแนวอาณาเขตที่ดินที่ใช้ประกอบการเลี้ยงสัตว์ที่มีพื้นที่ติดกันเป็นพื้นที่เดียวกัน

“เจ้าของสุนัขและแมว” หมายความว่า เจ้าของกรรมสิทธิ์ ผู้ครอบครองสุนัขและแมว ทั้งนี้ให้หมายความรวมถึงผู้เลี้ยง ผู้ให้ที่อยู่อาศัยและผู้ควบคุมสุนัข และแมวด้วย

“ราชการท้องถิ่น” หมายความว่า องค์การบริหารส่วนตำบลศรีสุข

“เจ้าพนักงานท้องถิ่น” หมายความว่า นายกองค์การบริหารส่วนตำบลศรีสุข

ข้อที่ 5 ให้นายกองค์การบริหารส่วนตำบลศรีสุข เป็นผู้รักษาการให้เป็นไปตามข้อบัญญัตินี้

ข้อที่ 6 เพื่อประโยชน์ในการรักษาสภาวะความเป็นอยู่ที่เหมาะสมกับการดำรงชีพของประชาชนในท้องถิ่นหรือป้องกันอันตรายจากเชื้อโรคที่เกิดจากสุนัขและแมว ให้พื้นที่ในเขตองค์การบริหารส่วนตำบลศรีสุข ดังต่อไปนี้ เป็นเขตควบคุมการเลี้ยงหรือปล่อยสุนัขและแมว

6.1 ให้พื้นที่ต่อไปนี้เป็นเขตห้ามเลี้ยงหรือปล่อยสุนัขและแมวโดยเด็ดขาด

6.1.1 ที่สาธารณะเป็นเขตห้ามเลี้ยงหรือปล่อยสุนัขและแมวทุกชนิด

6.1.2 สถานที่ที่ไม่ใช่เคหะสถานของตน

6.2 ให้พื้นที่ต่อไปนี้เป็นเขตห้ามเลี้ยงหรือปล่อยสุนัขและแมวเกินจำนวนที่กำหนด

6.2.1 บ้านเรือนที่อยู่อาศัยประจำ วัด เป็นเขตห้ามเลี้ยงหรือปล่อยสุนัขเกินจำนวน 10 ตัว ต่อ 1 (ระบุจำนวนครัวเรือน,จำนวนตัวต่อครัวเรือน,จำนวนตัวต่อขนาดของพื้นที่)

6.2.2 บ้านเรือนที่อยู่อาศัยประจำ วัด เป็นเขตห้ามเลี้ยงหรือปล่อยแมวเกินจำนวน 10 ตัว ต่อ 1 (ระบุจำนวนครัวเรือน,จำนวนตัวต่อครัวเรือน,จำนวนตัวต่อขนาดของพื้นที่)

กรณีที่ต้องการเลี้ยงเกินกว่าจำนวนที่กำหนด ต้องได้รับอนุญาตจากเจ้าพนักงานท้องถิ่น

6.3 การเลี้ยงหรือปล่อยสุนัขและแมวต้องดำเนินการ ดังนี้

6.3.1 การขึ้นทะเบียนสุนัขและแมว

(1) ให้เจ้าของสุนัขและแมวดำเนินการขึ้นทะเบียนสุนัขและแมวทุกตัวที่อยู่ในครอบครองต่อองค์การบริหารส่วนตำบลศรีสุข และรับบัตรประจาตัวสุนัข และแมวหรือสัญลักษณ์หรือวิธีการกำหนดระบุตัวตนของสุนัขและแมวอื่นใด ตามแบบที่องค์การบริหารส่วนตำบลศรีสุขกำหนด

(2) หากเจ้าของสุนัขและแมว ต้องการมอบสุนัขและแมว หรือเปลี่ยนแปลงความเป็นเจ้าของให้แก่บุคคลอื่น ต้องแจ้งต่อองค์การบริหารส่วนตำบลศรีสุข ภายใน ...15...วัน นับแต่วันที่มอบสุนัขและแมวหรือมีการเปลี่ยนแปลงความเป็นเจ้าของ เพื่อดำเนินการแก้ไขบัตรประจำตัวสุนัขและแมว หรือสัญลักษณ์ หรือวิธีการกำหนดระบุตัวตนของสุนัขและแมวอื่นใด

(3) ในกรณีที่สุนัขและแมวเกิดใหม่ ให้เจ้าของสุนัขและแมวดำเนินการขึ้นทะเบียนภายใน 15 วัน และต้องจัดการให้สุนัขและแมวนั้นได้รับการฉีดวัคซีนโรคพิษสุนัขบ้า

(4) กรณีเจ้าของนำสุนัขและแมวที่อยู่ในครอบครองย้ายออกนอกเขตองค์การบริหารส่วนตำบลศรีสุข โดยถาวร หรือสุนัขและแมวที่อยู่ในครอบครองตาย เจ้าของสุนัขและแมวต้องดำเนินการแจ้งองค์การบริหารส่วนตำบลศรีสุขทราบภายใน 15 วัน นับแต่มีการย้ายสุนัขและแมว ออกนอกเขตองค์การบริหารส่วนตำบลโดยถาวร หรือวันที่สุนัข และแมวตาย

6.3.2 การป้องกันและควบคุมโรคพิษสุนัขบ้า

(1) เจ้าของสุนัขและแมว ต้องจัดการให้สุนัขและแมวทุกตัวได้รับการฉีดวัคซีนจาก สัตวแพทย์ หรือผู้ได้รับมอบหมายเป็นหนังสือจากสัตวแพทย์ หรือผู้ประกอบการบำบัดโรคสัตว์ โดยการฉีดวัคซีนครั้งแรกเมื่อสุนัขและแมวนั้นมีอายุตั้งแต่สองเดือนขึ้นไปแต่ไม่เกินสี่เดือน และต้องจัดการได้รับการฉีดวัคซีนครั้งต่อไปตามระยะเวลาที่กำหนดในใบรับรองการฉีดวัคซีน

(2) หากเจ้าของสุนัขและแมวพบเห็นอาการ หรือสงสัยว่าสุนัขและแมวในครอบครองมีอาการของโรคพิษสุนัขบ้าให้กักสุนัข และแมวไว้ และแจ้งต่อองค์การบริหารส่วนตำบลศรีสุขภายใน24 ชั่วโมง เพื่อประโยชน์ในการควบคุมโรค

(3) ในกรณีที่เกิดการระบาดของโรคพิษสุนัขบ้าในพื้นที่ตามประกาศเขตกำหนด โรคระบาดชั่วคราว ให้เจ้าของสุนัขและแมวทำการควบคุมสุนัขและแมวไว้ ณ สถานที่เลี้ยง จนกว่าจะสิ้นระยะเวลาตามประกาศ

6.3.3 การควบคุมด้านสุนัขลักษณะ

(1) เจ้าของสุนัขและแมวต้องจัดสถานที่เลี้ยงสุนัขและแมวให้เหมาะสมและดูแลสถานที่เลี้ยงให้สะอาดถูกสุขลักษณะอยู่เสมอ

(2) เจ้าของสุนัขและแมวต้องควบคุมดูแลสุนัขและแมวมิให้ก่อเหตุเดือดร้อนรำคาญหรือเป็นอันตรายต่อผู้อยู่อาศัยใกล้เคียง

6.3.4 การควบคุมเมื่อนำสุนัขและแมวออกนอกสถานที่เลี้ยงสัตว์

(1) เพื่อประโยชน์ในการตรวจสอบของเจ้าพนักงานตามกฎหมาย ว่าด้วยการสาธารณสุข ให้เจ้าของสุนัขและแมวพกบัตร หรือติดเครื่องหมายประจำตัวสุนัขและแมว และต้องมีการควบคุมดูแลมิให้ ก่อเหตุเดือดร้อนรำคาญหรือเป็นอันตรายต่อบุคคลอื่น

(2) เจ้าของสุนัขและแมวต้องจัดการมูลสัตว์หรือของเสียอันเกิดจากสุนัขและแมว ในสถานที่หรือทางสาธารณะ หรือสถานที่อื่นไดให้ถูกสุขลักษณะโดยทันที

ข้อ 7 ผู้ใดฝ่าฝืนหรือไม่ปฏิบัติตามข้อบัญญัตินี้ต้องระวางโทษตามพระราชบัญญัติการสาธารณสุข พ.ศ. 2535 และที่แก้ไขเพิ่มเติม

ประธานสภา อบต. ด้วยนายกองค์การบริหารส่วนตำบลศรีสุข ได้ชี้แจงหลักการและเหตุผลในการจัดทำร่าง

ข้อบัญญัติองค์การบริหารส่วนตำบลศรีสุข เรื่อง การควบคุมการเลี้ยงหรือปล่อยสุนัขและแมว พ.ศ.2562 ให้ที่ประชุมทราบเพื่อพิจารณาเรียบร้อยแล้ว มีสมาชิกสภาฯ ท่านใดจะอภิปรายหรือจะสอบถามเพิ่มเติมหรือไม่

ที่ประชุม ไม่มีสมาชิกสภาฯท่านใดต้องการอภิปรายร่างข้อบัญญัติองค์การบริหารส่วนตำบลศรีสุข เรื่อง การควบคุมการเลี้ยงหรือปล่อยสุนัขและแมว พ.ศ.2562

ประธานสภา อบต. ถ้าที่ประชุมไม่มีสมาชิกสภาฯท่านใดต้องการจะอภิปรายร่างข้อบัญญัติองค์การบริหารส่วนตำบลศรีสุข เรื่อง การควบคุมการเลี้ยงหรือปล่อยสุนัขและแมว พ.ศ.2562

ผมจะขอมติว่าจะรับหลักการแห่งร่างนี้หรือไม่

- สมาชิกสภาฯท่านใดรับหลักการแห่งร่างข้อบัญญัติองค์การบริหารส่วนตำบลศรีสุข เรื่อง การควบคุมการเลี้ยงหรือปล่อยสุนัขและแมว พ.ศ.2562 กรุณายกมือขึ้น

ที่ประชุม เห็นชอบ 13 เสียง

- สมาชิกสภาฯท่านใดไม่รับหลักการแห่งร่างข้อบัญญัติองค์การบริหารส่วนตำบลศรีสุข เรื่อง การควบคุมการเลี้ยงหรือปล่อยสุนัขและแมว พ.ศ.2562 กรุณายกมือขึ้น

ที่ประชุม ไม่เห็นชอบ - เสียง

มติที่ประชุม รับหลักการแห่งร่างข้อบัญญัติองค์การบริหารส่วนตำบลศรีสุข เรื่อง การควบคุมการเลี้ยงหรือปล่อยสุนัขและแมว พ.ศ.2562 ด้วยจำนวนเสียง 13 เสียง เป็นเอกฉันท์

**การพิจารณาในวาระที่สอง**

ประธานสภา อบต. ในการพิจารณาญัตติแห่งร่างข้อบัญญัติวาระที่สองให้ที่ประชุมสภาท้องถิ่นเป็นกรรมการแปรญัตติเต็มสภา โดยให้ประธานที่ประชุมเป็นประธานคณะกรรมการแปรญัตติ และให้ปรึกษาเรื่องตามลำดับเฉพาะที่มีการแปรญัตติที่คณะกรรมการแปรญัตติแก้ไขเท่านั้น ซึ่งร่างข้อบัญญัติองค์การบริหารส่วนตำบลศรีสุข เรื่อง การควบคุมการเลี้ยงหรือปล่อยสุนัขและแมว พ.ศ.2562 ประกอบด้วย 7 ข้อ และที่ประชุมสภาองค์การบริหารส่วนตำบลศรีสุขเป็นกรรมการแปรญัตติเต็มสภา มีผู้ใดจะเสนอคำแปรญัตติในข้อใดหรือไม่ ให้ยกมือเสนอในที่ประชุมได้เลยนะครับ

ที่ประชุม ไม่มีสมาชิกสภาฯท่านใดประสงค์ที่จะเสนอคำแปรญัตติ

ประธานสภา อบต. ถ้าที่ประชุมไม่มีสมาชิกสภาฯท่านใดประสงค์ที่จะเสนอคำแปรญัตติ ผมจะผ่านการพิจารณาในวาระที่สองนี้นะครับ

**การพิจารณาในวาระที่สาม**

ประธานสภา อบต. ในการพิจารณาร่างข้อบัญญัติองค์การบริหารส่วนตำบลศรีสุข เรื่อง การควบคุมการเลี้ยงหรือปล่อยสุนัขและแมว พ.ศ.2562 วาระที่สาม ตามระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ.2547 แก้ไขเพิ่มเติมถึง (ฉบับที่ 2) พ.ศ. 2554 หมวด 3 ว่าด้วยเรื่องญัตติ ข้อ 52 กำหนดว่า การพิจารณาร่างข้อบัญญัติในวาระที่สาม ไม่มีการอภิปราย เว้นแต่ที่ประชุมสภาท้องถิ่นจะได้ลงมติให้มีการอภิปราย ถ้ามีเหตุผลอันสมควรในการพิจารณาวาระนี้ ให้ที่ประชุมสภาท้องถิ่นลงมติให้ตราเป็นข้อบัญญัติหรือไม่ ดังนั้นจึงขอสอบถามที่ประชุมว่ามีสมาชิกสภาฯท่านใดประสงค์จะเสนอให้มีการอภิปรายหรือไม่ ถ้ามีกรุณายกมือขึ้น

ที่ประชุม ไม่มีสมาชิกสภาฯท่านใดเสนอให้มีการอภิปรายเพิ่มเติมอีก

ประธานสภา อบต. ถ้าที่ประชุมไม่มีสมาชิกสภาฯท่านใดเสนอให้มีการอภิปราย ผมจะขอสอบถามมติที่ประชุม

- สมาชิกสภาฯท่านใดเห็นชอบให้ตราเป็นข้อบัญญัติองค์การบริหารส่วนตำบลศรีสุข เรื่อง การควบคุมการเลี้ยงหรือปล่อยสุนัขและแมว พ.ศ.2562 กรุณายกมือขึ้น

ที่ประชุม เห็นชอบ 13 เสียง

- สมาชิกสภาฯท่านใดไม่เห็นชอบให้ตราเป็นข้อบัญญัติองค์การบริหารส่วนตำบลศรีสุข เรื่อง การควบคุมการเลี้ยงหรือปล่อยสุนัขและแมว พ.ศ.2562 กรุณายกมือขึ้น

ที่ประชุม ไม่เห็นชอบ - เสียง

มีสมาชิกสภาฯยกมือเห็นชอบให้ตราเป็นข้อบัญญัติองค์การบริหารส่วนตำบลศรีสุข เรื่อง การควบคุมการเลี้ยงหรือปล่อยสุนัขและแมว พ.ศ.2562 จำนวน 13 คน จากจำนวนสมาชิกสภาที่เข้าร่วมประชุมทั้งหมด 13 คน

มติที่ประชุม ให้ตราเป็นข้อบัญญัติองค์การบริหารส่วนตำบลศรีสุข เรื่อง การควบคุมการเลี้ยงหรือปล่อยสุนัขและแมว พ.ศ.2562 ด้วยจำนวนเสียง 13 เสียง เป็นเอกฉันท์

**ระเบียบวาระที่ 6 เรื่องอื่นๆ (ถ้ามี)**

* **ไม่มี -**

**ประธานสภา อบต.** ในวันนี้ก็ได้ประชุมมาเป็นเวลาพอสมควรแล้ว และก็ไม่มีผู้ใดมีเรื่องเสนอหรือ แจ้งให้ที่ประชุมทราบ จึงขอขอบคุณทุกท่านที่ได้มาร่วมประชุมครั้งนี้โดย พร้อมเพรียงกัน ขอขอบคุณทุกท่านที่ได้ให้ความสำคัญและเข้าร่วม รับฟังการประชุมกับสมาชิก กระผมขอปิดการประชุมเพียงเท่านี้

**ปิดการประชุมเวลา 12 .00 น.**

(ลงชื่อ) ชุติกาญจน์ คงสุข ผู้จดบันทึกรายงานการประชุม

(นางชุติกาญจน์ คงสุข)

เลขานุการสภาองค์การบริหารส่วนตำบลศรีสุข

(ลงชื่อ) สมเกียรติ บุญไทย ผู้ตรวจบันทึกรายงานการประชุม

(นายสมเกียรติ บุญไทย)

ประธานสภาองค์การบริหารส่วนตำบลศรีสุข

คณะกรรมการตรวจรายงานการประชุมได้ตรวจและรับรองรายงานการประชุมในครั้งนี้แล้ว

(ลงชื่อ) สมเกียรติ สมัญญา คณะกรรมการตรวจรายงานการประชุม

(นายสมเกียรติ สมัญญา)

(ลงชื่อ) ฉัตร ไตรพรม คณะกรรมการตรวจรายงานการประชุม

(นายฉัตร ไตรพรม)

(ลงชื่อ) สมยง บุญทูล คณะกรรมการตรวจรายงานการประชุม

(นายสมยง บุญทูล)